b'\n_START_ARTICLE_\nAna Frank\n_START_SECTION_\n\xc5\xbdivljenjepis\n_START_PARAGRAPH_\nAnne se je rodila v Frankfurtu 12. junija 1929 star\xc5\xa1em Ottu Franku (1889\xe2\x80\x931980) in Edith Frank Hollander (1900\xe2\x80\x931945). Imela je tudi starej\xc5\xa1o sestro Margot Frank (1926\xe2\x80\x93 1945). Leta 1942 se je bila dru\xc5\xbeina Frank zaradi uvedbe protijudovskih zakonov prisiljena preseliti v Amsterdam._NEWLINE_Za svoj trinajsti rojstni dan je Anne dobila album za avtograme in se odlo\xc4\x8dila, da bo vanj pisala dnevnik. Istega leta se dru\xc5\xbeina skrije pred nacisti v firmo Otta Franka. Tam so se uspe\xc5\xa1no skrivali do leta 1944, natan\xc4\x8dneje do 4. avgusta 1944. Anne je ves ta \xc4\x8das vestno pisala dnevnik in njen zadnji zapis je iz 1. avgusta 1944. _NEWLINE_4. avgusta 1944 so Anno, Margot, Edith in Otta Franka ter dru\xc5\xbeino Van Pels (Auguste in Hermanna ter njunega sina Petra\xe2\x80\x93v dnevniku so omenjeni kot gospod in gospa Van Daan in Peter Van Daan) ter Fritza Pfeifferja (v Aninem dnevniku ga Anne imenuje Dussel) prijeli nacisti in jih odpeljali v nem\xc5\xa1ko koncentracijsko tabori\xc5\xa1\xc4\x8de. Od osmerice je pre\xc5\xbeivel le Annin o\xc4\x8de, Otto Frank in se pozneje poro\xc4\x8dil z Fritzi Frank, tudi Judinjo. Njegova pastorka je lastnica enega najve\xc4\x8djih skladov Anne Frank.'